Diari Oficial de la Generalitat Valenciana


Sumari del DOGV 5345, del 13-09-2006 (2006/9812)

Bases de la convocatòria per a cobrir una plaça d'auxiliar administratiu inclosa en l'oferta d'ocupació per a l'any 2006.
-------------------------------------------------------------------------------------------------------------------------

### Dades del document

Número de DOGV
:   5345

Data del DOGV
:   13-09-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/9812


Data del document
:   24-07-2006

Organisme emissor
:   Ajuntament de Castellnovo

Tipus de document
:   Convocatòria

Descriptors 

:   * Castellnovo
    * professió administrativa
    * concurs administratiu
    * administració local

Bases de la convocatòria per a cobrir una plaça d'auxiliar administratiu inclosa en l'oferta d'ocupació per a l'any 2006. [2006/A9812]  
Mitjançant la Resolució de data de 27 de juny del 2006, l'Alcaldia d'este Ajuntament ha acordat la convocatòria pública de concurs oposició lliure, per a la provisió d'una plaça d'auxiliar administratiu, pertanyent a l'escala d'administració general, subescala auxiliar, grup D, que es regirà per les bases següents:   
Bases de la convocatòria per a cobrir una plaça d'auxiliar administratiu vacant a l'Ajuntament de Castellnovo, inclosa en l'oferta d'ocupació per a l'any 2006  
D'acord amb la plantilla de personal d'esta entitat, a fi de realitzar proves selectives per a cobrir la plaça que es detalla, s'ha resolt convocar el procediment per a la selecció de la següent plaça inclosa en l'oferta pública d'ocupació per a l'any 2006.  
Primera. Objecte de la convocatòria  
És objecte de la present convocatòria la selecció d'una plaça d'auxiliar administratiu vacant en la plantilla de funcionaris de carrera de l'Ajuntament de Castellnovo.  
Grup segons l'article 25 de la Llei 30/1984: D; classificació: escala administració general, subescala auxiliar; nombre de places: 1; sistema selectiu: concurs oposició lliure.  
Segona. Requisits dels aspirants  
Requisits generals: les persones que desitgen participar en el procediment de selecció de personal convocat hauran de complir els següents requisits, referits al moment de finalització del termini de presentació d'instàncies:  
a) Tenir la nacionalitat espanyola o la de qualsevol estat membre de la Unió Europea; ser cònjuge, descendent o descendent del cònjuge d'espanyol o d'un nacional de qualsevol estat de la Unió Europea, sempre que estos descendents siguen menors de 21 anys o majors, que visquen a costa dels seus pares, o bé pertànyer a algun país amb què la Unió Europea tinga firmat algun tractat, ratificat per Espanya, sobre la lliure circulació de treballadors.  
b) Estar en possessió dels títols acadèmics que s'indiquen en l'annex  
c) Ser major de 18 anys  
d) No patir cap malaltia ni defecte físic que impedisca el desenvolupament de les corresponents funcions.  
e) No haver sigut separat per mitjà d'un expedient disciplinari del servei de l'Estat, comunitats autònomes o de les entitats locals, ni trobar-se inhabilitat per a l'exercici de les funcions públiques.  
Tercera. Presentació de les sol·licituds i drets d'examen  
Les sol·licituds, dirigides a l'alcalde president de la corporació, es presentaran en el model normalitzat (se n'adjunta model en l'annex) que s'aprova amb les presents bases; hauran de ser degudament formalitzades pels interessats i complir els requisits següents:  
. Lloc: Registre General de l'Ajuntament de Castellnovo o per qualsevol de les formes establides per l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
. Termini: 20 dies naturals a partir de l'endemà de la publicació de l'anunci de la convocatòria en extracte en el Boletín Oficial del Estado.  
A la sol·licitud cal adjuntar:  
. Justificant del pagament dels drets d'examen  
. Fotocòpia del DNI o passaport  
. Drets d'examen: s'exigirà la quantitat de 30 €  
. Pagament: el pagament dels drets d'examen es farà efectiu per mitjà d'una transferència bancària al número de compte que esta corporació té al banc Bancaixa: entitat 2077; oficina: 0536; D.C. 51; compte número 8370597485. En l'ingrés es farà constar la plaça a què s'opta, així com la identitat de la persona que realitza el depòsit, que haurà de coincidir amb el nom de l'aspirant.  
La quota de la taxa correspon a la tramitació completa. En cas de desistir de participar en el procediment de selecció, i només en el cas que això es comunique dins del període que es concedisca per a presentar reclamacions o documentació després de la publicació de la llista provisional d'admesos i exclosos, es tindrà dret al reintegrament de la quantitat ingressada. L'exclusió en el procediment selectiu d'algun dels aspirants, per causa no esmenable, així com la retirada voluntària o el desistiment dels aspirants una vegada iniciat el procediment selectiu, no generarà dret de devolució de la taxa.  
Quarta. Admissió d'aspirants  
Finalitzat el termini de presentació de sol·licituds, l'alcalde president dictarà una resolució, en el termini màxim d'un mes, que declararà aprovada provisionalment la relació d'aspirants admesos i exclosos, on s'indicarà, en este últim cas, la causa de l'exclusió, concedint un termini de deu dies hàbils perquè es puguen formular reclamacions o esmenar els defectes que hagen motivat l'exclusió. En la dita resolució, que es publicarà en el Butlletí Oficial de la Província, s'indicaran la data, lloc i hora de començament del primer exercici, així com la relació nominal dels membres dels tribunals de selecció.  
En el cas de presentar-se reclamacions, seran acceptades o rebutjades en la resolució que aprove les llistes definitives, que es farà pública, així mateix, en la forma indicada. En cas de no presentar-se cap reclamació, les llistes provisionals esdevindran automàticament definitives, sense necessitat d'una nova publicació, servint la inicial publicació de notificació a l'efecte d'impugnacions i recursos.  
Quan el nombre d'aspirants en cada un dels procediments selectius convocats conforme a les presents bases no excedisca de deu, la publicació de la resolució per la qual s'aprove la relació provisional d'admesos i exclosos podrà substituir-se per la notificació individualitzada a cada un d'ells de la resolució esmentada.  
Cinquena. Tribunals qualificadors  
El tribunal qualificador es determinarà en l'annex que s'adjunta a estes bases.  
El nombre total de membres del tribunal haurà de ser imparell i mai inferior a cinc.  
La designació del tribunal comportarà la designació d'un tribunal suplent amb la mateixa composició que el titular.  
Llevat del president, tots els membres dels tribunals per a la selecció de personal funcionari, inclosos els que actuen en l'exercici de la representació sindical, hauran de ser funcionaris que posseïsquen una titulació igual o superior a la de la plaça convocada i pertànyer al mateix o superior grup de titulació.   
Almenys la meitat més un dels membres del tribunal haurà de tenir una titulació corresponent a la mateixa àrea de coneixements que l'exigida per a l'ingrés.  
Sense perjudici del que estableixen els paràgrafs anteriors, quan un membre de la corporació forme part del tribunal com a vocal únicament haurà de complir el requisit de posseir la titulació o especialització igual o superior a la requerida per a l'accés a la plaça convocada.  
Tots els components del tribunal de selecció tindran veu i vot, llevat del secretari que no tindrà vot.  
Els membres del tribunal que actuen en el procediment selectiu percebran, en concepte de gratificacions per la seua assistència, les quanties assenyalades en el Reial Decret 462/2002, de 24 de maig, sobre indemnitzacions per raó de servei.  
El tribunal qualificador no podrà constituir-se ni actuar sense l'assistència com a mínim de tres dels seus membres, titulars o suplents indistintament, i podrà disposar la incorporació als seus treballs d'assessors especialistes per a totes o algunes dels seus proves, els quals es limitaran a l'exercici de les seues especialitats i col·laboraran amb el tribunal exclusivament d'acord amb estes.  
En cas d'absència del president o de la persona que el substituïsca, actuarà de president el vocal de més edat.  
En el funcionament del tribunal caldrà ajustar-se al que disposa la Llei 30/1992, de 26 de novembre, sobre òrgans col·legiats, i els seus membres així com els assessors que hi intervinguen estaran subjectes a les causes d'abstenció i recusació establides en la normativa esmentada.  
Les resolucions dels tribunals vinculen la corporació, que només podrà revisar-les pels procediments de revisió d'ofici establits en la Llei 30/1992, de 26 de novembre.  
Contra les resolucions i els actes de tràmit qualificats dels tribunals únicament es podrà interposar un recurs d'alçada davant de l'alcalde president de la corporació.  
Sisena. Començament i desenvolupament de les proves  
En el desenvolupament de les proves de selecció es garantirà l'objectivitat i, sempre que siga possible, l'anonimat dels aspirants.  
Les proves es realitzaran al lloc, data i hora indicat en la publicació de la llista definitiva d'admesos, en el cas del primer exercici, o en els llocs en què es publiquen els anuncis amb el resultat dels ulteriors exercicis. Les possibles variacions en alguna d'estes circumstàncies únicament podran deure's a causes de força major, amb les degudes garanties per als aspirants. Les alteracions que es produïsquen d'esta forma seran objecte de publicació al tauler d'anuncis municipal i al lloc assenyalat com d'execució de l'exercici de l'oposició.  
Qualsevol variació introduïda en la convocatòria inicial o en qualsevol de les altres convocatòries haurà de ser motivada.  
Els aspirants hauran d'observar en tot moment les instruccions del tribunal amb vista a l'adequat desenvolupament de les proves. Qualsevol pertorbació de l'ordre normal de les proves per part d'algun aspirant quedarà reflectida en l'acta, i l'aspirant esmentat podrà continuar el desenvolupament de l'exercici amb caràcter condicional fins que el tribunal prenga una decisió sobre l'incident.  
Abans de l'inici de cada exercici i sempre que s'estime convenient durant el seu desenvolupament, els membres del tribunal comprovaran la identitat dels aspirants.  
Les persones aspirants perdran el dret a participar-hi si compareixen als llocs de realització una vegada s'hagen iniciat les proves o si no hi assisteixen, encara quan es dega a causes justificades, sense perjudici que el tribunal, després d'examinar estes, puga estimar-les i admetre l'aspirant, sempre que les proves no hagueren finalitzat i l'admissió esmentada no menyscabe el principi d'igualtat amb la resta del personal.  
El tribunal formalitzarà, al terme de cada una de les sessions en què es reunisca, una acta de la sessió, on s'inclouran totes les incidències que hagueren pogut tenir durant el seu transcurs, així com el contingut dels vots particulars o qualssevol altres manifestacions que els seus membres puguen formular. L'acta s'incorporarà a l'expedient iniciat amb ocasió del procediment selectiu.  
Els resultats de cada un dels exercici, les successives crides i convocatòries, i, en definitiva, qualsevol decisió que adopte el tribunal de selecció, s'exposaran als locals on s'haja celebrat l'exercici anterior o als que s'assenyalen en l'últim anunci, bastant la dita exposició com a notificació a tots els efectes.  
La crida per a la sessió següent d'un mateix exercici haurà de realitzar-se amb un termini mínim d'antelació de dotze hores, mentre que la convocatòria per a un exercici distint haurà de respectar un termini mínim de quaranta-huit hores. Tals terminis podran reduir-se o eliminar-se per acord unànime dels aspirants, que haurà de manifestar-se per escrit i incorporar-se a l'expedient.  
Junt amb el resultat de l'últim exercici, el tribunal de selecció haurà d'exposar al públic una resolució motivada per la qual es fixa la relació definitiva d'aspirants aprovats per l'ordre de puntuació, que en cap circumstància podrà ser superior al de places convocades.  
Setena. Sistema selectiu i qualificació dels exercicis  
El sistema selectiu i la qualificació d'exercicis serà el que s'especifica en l'annex que s'adjunta a les presents bases.  
Huitena. Llista d'aprovats  
Finalitzades les proves selectives, el tribunal farà públic al tauler d'anuncis de l'Ajuntament la relació d'aspirants aprovats, per ordre de puntuació total aconseguida en ambdós fases, i elevarà una proposta de nomenament a favor dels aspirants que hagen obtingut una puntuació major i hagen presentat la documentació exigida en estes bases.  
Si algun o alguns dels aspirants aprovats renuncien a continuar el procés, o en són exclosos per no tenir algun dels requisits exigits, no presentar la documentació, o per falsedat d'esta, s'anul·laran les actuacions respecte d'ells i el tribunal podrà proposar la inclusió en la llista d'aprovats del mateix nombre que el d'exclosos per les anteriors causes.  
Novena. Presentació de documents, nomenaments i presa de possessió  
Els aspirants que hagen superat el procediment selectiu han de presentar al Registre d'Entrada de l'Ajuntament, dins dels vint dies naturals següents a la publicació de les llistes d'aprovats, els documents acreditatius del compliment de les condicions generals que per a prendre part en les proves selectives s'exigeixen en la base segona i dels requisits especials establits en l'annex d'estes bases, sempre que estes no figuren ja en poder de l'administració.  
Els qui tinguen la condició de funcionaris públics o els qui ja hagen sigut contractats anteriorment per la corporació dins de l'any anterior al de la realització del procediment selectiu estaran exempts de justificar documentalment les condicions o requisits ja demostrats per a obtenir el seu anterior nomenament o contractació, sempre que no hagen pogut patir cap variació.  
Davant de la impossibilitat, degudament justificada, de presentar els documents esmentats, podrà acreditar-se que es compleixen les condicions exigides en la convocatòria a través de qualsevol mitjà de prova admissible en dret.  
Els qui dins del termini fixat, i excepte casos de força major degudament acreditats, no presenten la documentació o si del seu examen es dedueix que no posseeixen tots o algun dels requisits exigits, no podran ser nomenats i quedaran anul·lades totes les seues actuacions, sense perjudici de la responsabilitat en què pogueren incórrer en cas de falsedat. La plaça no ocupada per l'aspirant que no presente la documentació quedarà vacant.  
Després de la presentació de la documentació, l'alcalde o el regidor delegat, si pertoca, procedirà en el termini de deu dies al nomenament com a funcionari de carrera de la persona proposada.  
Els funcionaris nomenats hauran de prendre possessió del seu lloc en un termini no superior a un mes comptador des de l'endemà de la notificació del nomenament, llevat que l'establiment d'un període de pràctiques exigisca un termini major. En qualsevol cas, el còmput dels terminis per a efectuar el nomenament i la presa de possessió del funcionari s'efectuarà de manera que possibiliten que la incorporació del seleccionat al lloc de treball no excedisca de sis mesos des de la proposició del tribunal seleccionador a l'alcalde president del nomenament de l'aspirant aprovat.  
Deu. Legislació aplicable  
En tot el que no està previst en estes bases específiques, caldrà ajustar-se al que disposa la Llei 7/1985, de 2 d'abril, de Bases de Règim Local, el Reial Decret 781/1986, de 18 d'abril, pel qual s'aprova el text refós de disposicions vigents en matèria de règim local. La Llei 30/1984, de 2 d'agost, de Mesures Urgents de Reforma de la Funció Pública Espanyola. El Decret de 24 d'octubre de 1995, de la Generalitat Valenciana, pel qual s'aprova el Text Refós de la Llei de la Funció Pública Valenciana. El Decret 896/1991, de 7 de juny, pel qual s'aproven les normes bàsiques i els programes mínims del procediment de selecció dels funcionaris de l'administració local. El Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal inclòs en l'àmbit d'aplicació de la Llei de la Funció Pública Valenciana, i supletòriament el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Lloc de Treball i de Promoció Professional dels Funcionaris Civils de l'Administració General de l'Estat.  
Onze. Situació de les convocatòries corresponents a ofertes d'ocupació públic anteriors  
L'aprovació de les corresponents bases deixaran sense efecte qualssevol altres bases anteriors que l'Ajuntament haguera aprovat i publicat en els butlletins oficials que corresponga, relatives a convocatòries corresponents a ofertes d'ocupació pública anteriors a la de l'exercici 2006.  
Dotze. Recursos  
1. Contra les presents bases específiques que posen fi a la via administrativa, els interessats podran interposar potestativament un recurs de reposició, en el termini d'un mes comptador des de l'endemà de la publicació d'estes, davant de l'Alcaldia Presidència; o directament un recurs contenciós administratiu, en el termini de dos mesos comptador des de l'endemà de la publicació de les bases, davant dels jutjats contenciosos administratius de València.  
2. Estes bases específiques es troben a disposició dels interessats a les dependències municipals, en horari d'atenció al públic, de 09.00 a 14.00 hores.  
ANNEX I  
I. Requisits especials:  
. Titulació: Graduat Escolar, Formació Professional de primer grau o equivalent.  
II. Tribunal qualificador:  
. President: l'alcalde president de la corporació o membre d'esta en qui delegue.  
. Secretari: el de l'Ajuntament, o funcionari en qui delegue, que actuarà amb veu però sense vot.   
. Vocals:  
. Un representant de la Generalitat Valenciana, designat per la Direcció General d'Administració Local de la Conselleria de Justícia i Administracions Públiques.  
. Un funcionari de carrera.  
. Un representant sindical.  
. Un regidor de l'Ajuntament.  
III. Sistema selectiu  
El sistema selectiu serà el de concurs oposició lliure.  
A) Fase d'oposició: l'oposició consistirà en la realització successiva de les proves següents:  
. Primer exercici. De caràcter obligatori i eliminatori.  
Es qualificarà de 0 a 10 punts. Consistirà a desenvolupar, per període màxim d'una hora i mitja, un qüestionari de cinquanta preguntes, tipus test, amb quatre respostes alternatives de què només una serà vàlida, sobre les matèries incloses en els temes detallats en l'annex del temari específic (matèries per al primer exercici).  
. Segon exercici. De caràcter obligatori i eliminatori.  
Es qualificarà de 0 a 10 punts. Consistirà a superar amb l'ordinador un exercici d'informàtica determinat pel tribunal, en el qual els aspirants hauran de demostrar coneixements, a nivell d'usuari, de les aplicacions de Word i Excel així com de maneig d'Internet i correu electrònic.  
. Tercer exercici. De caràcter obligatori i eliminatori.  
Es qualificarà de 0 a 10 punts. Consistirà en el desenvolupament per escrit d'un tema, en el termini d'una hora i mitja, dels inclosos en l'annex (matèries per al tercer exercici) que haurà de determinar pel tribunal. Per a la correcció d'este exercici els aspirants procediran a la seua lectura pública, i el tribunal podrà, en finalitzar l'exposició, formular als aspirants totes les preguntes que estime convenient.  
En tots els exercicis de la fase d'oposició serà facultat del tribunal de selecció la determinació dels nivells mínims que cal aconseguir per a la superació de cada exercici i, en general, la fixació dels criteris d'avaluació dels resultats.  
B) Fase de concurs: el tribunal qualificarà i puntuarà els aspirants d'acord amb els mèrits justificats fefaentment en el moment de presentar la instància, de conformitat amb el barem següent:  
1. Antiguitat.  
Per haver prestat serveis en l'administració pública, es valorarà a 0,50 punts per any o fracció, valorant-se les fraccions proporcionalment, fins a un màxim de 2 punts.  
Per a la seua justificació caldrà aportar un certificat de temps treballat, expedit per l'administració corresponent.  
2. Valoració del treball desenvolupat:   
Per l'exercici de llocs de treball que guarden similitud amb el contingut tècnic i especialització de la plaça convocada es valorarà a 0,50 punts per any o fracció de serveis en tals llocs, valorant-se les fraccions proporcionalment, fins a un màxim de 2 punts.  
Per a la determinació de la sol·licitud amb el contingut tècnic a què es referix el paràgraf anterior, el tribunal podrà sol·licitar la documentació i assessorament que necessite.  
Per a la justificació del treball desenvolupat en l'administració pública caldrà aportar un certificat de temps treballat i de funcions assignades al lloc ocupat.  
3. Cursos de formació i perfeccionament.   
Els cursos de formació i perfeccionament es valoraran fins a un màxim de 2 punts.  
El criteri de valoració dels cursos és que estos han de tenir una relació directa amb les funcions que cal desenvolupar en la plaça convocada.  
La puntuació dels cursos s'efectuarà de la manera següent:  
· Cursos de duració igual o superior a 200 hores, 1 punt.  
· Cursos de 100 o més hores i menys de 200 hores, 0,50 punts.  
· Cursos de 75 o més hores i menys de 100 hores, 0,40 punts.  
· Cursos de 50 o més hores i menys de 75 hores, 0,30 punts.  
· Cursos de 25 o més hores i menys de 50 hores, 0,20 punts.  
· Resta de cursos, amb un mínim de 15 hores de duració, 0,10 punts.  
No seran objecte de valoració, activitats de naturalesa diferent dels cursos, com ara jornades, seminaris, taules redones, debats, trobades, etc.  
Només es valoraran els cursos si estan convocats o organitzats per la universitat, instituts o escoles oficials de formació, i altres entitats o centres docents públics o privats, quan estiguen homologats pels instituts o escoles oficials de formació o per la universitat.  
S'acreditaran per mitjà de l'aportació de l'original o de la còpia compulsada dels certificats oficials expedits pels òrgans convocants dels cursos.  
4. Nivell de coneixements de valencià:  
Es valorarà la possessió del certificat oficial de coneixements de valencià, grau elemental o superiors, expedit per la Junta Qualificadora de Coneixements de Valencià, fins a un màxim de 0,25 punts.  
5. Entrevista.  
Es realitzarà davant del tribunal, valorant-se fins a un màxim de 2 punts, amb el contingut i puntuació que s'assenyala:  
· Valoració dels coneixements i experiència sobre les funcions assignades a la plaça convocada i coneixements i entorn del municipi, fins a un màxim d'1 punt.   
· Valoració i comprovació de l'exercici professional del concursant en llocs de treball anteriors, utilitzant criteris com a responsabilitat, iniciativa, autonomia, utilització tecnològica, eficàcia, supervisió, fins a un màxim d'1 punt.  
Per a la valoració de l'entrevista el tribunal podrà estar assistit per tècnics en la matèria.  
6. Altres mèrits.  
Per la possessió d'una titulació superior o de qualsevol altra circumstància no prevista en els apartats anteriors, i que tinga una directa vinculació amb la plaça convocada, el tribunal podrà atorgar fins a un màxim de 0,50 punts, deixant constància en l'expedient de quins mèrits valora, la relació d'estos amb el lloc i la puntuació concreta assignada.  
IV. Temari  
Matèries primer exercici  
Tema 1. La Constitució espanyola. Els drets i deures fonamentals. Garanties. Suspensió.  
Tema 2. L'organització territorial de l'Estat. Principis generals. L'administració local.  
Tema 3. L'interessat. Drets dels ciutadans. L'accés a arxius i registres. Els registres. Presentació de sol·licituds, escrits i comunicacions. L'ús del castellà i altres llengües oficials.  
Tema 4. El procediment administratiu. Especialitats del procediment en l'administració local.  
Tema 5. L'acte administratiu. Concepte. Classes. Notificació i publicació. L'obligació de resoldre de l'administració: efectes.  
Tema 6. Invalidesa de l'acte administratiu i de les disposicions generals. Supòsits de nul·litat de ple dret i d'anul·labilitat. L'execució forçosa.  
Tema 7. Els procediments de revisió dels actes administratius. Revisió d'ofici d'actes nuls i anul·lables. Revocació.  
Tema 8. Recursos administratius i jurisdiccionals contra els actes de les corporacions locals. Reclamacions prèvies a l'exercici d'accions civils i laborals.  
Tema 9. Les competències locals. Competència i obligacions mínimes. Competències pròpies, delegades i compartides.  
Tema 10. L'alcalde. Competències. El ple de l'ajuntament. Composició i funcions. Junta de govern local. Composició i funcions. L'organització complementària dels municipis.  
Matèries tercer exercici  
Tema 1. La potestat reglamentària de les entitats locals. Òrgans titulars. Els bans.  
Tema 2. Règim de sessions i acords de les corporacions locals. Normes reguladores. Les sessions. Classes. Els acords de les corporacions locals. Majories.  
Tema 3. L'ordenament tributari espanyol. Principis constitucionals. La Llei d'Hisendes Locals. Impostos, taxes i contribucions especials.  
Tema 4. La potestat reglamentària en matèria tributària: contingut de les ordenances fiscals, procediment d'aprovació i publicació. Recursos contra actes d'imposició, ordenació i aplicació de tributs. La suspensió de l'acte impugnat.  
Tema 5. El pressupost de les corporacions locals: procediment d'aprovació. Les modificacions pressupostàries: procediment. Les bases d'execució del pressupost. Les fases d'execució de pressupost de despeses.  
Tema 6. El concepte de servei públic. Els modes de gestió del servei públic.  
Tema 7. El patrimoni de les entitats locals. Classificació dels béns. Adquisició i alienació. Ús i aprofitament. Potestats de l'administració.  
Tema 8. La funció pública local. Concepte i classes de funcionaris. Drets i deures dels funcionaris públics locals.  
Tema 9. La contractació administrativa de les administracions públiques. Normativa aplicable. Contractes administratius i contractes privats: diferències i règim jurídic.  
Tema 10. La selecció del contractista. Actuacions prèvies a la contractació. Procediments, formes i criteris d'adjudicació. Garanties. Perfeccionament i formalització del contracte.  
Tema 11. Els contractes administratius típics.   
Model d'instància  
(Nom i cognoms) ., de . anys d'edat, amb domicili a ., carrer o plaça ., número de telèfon . i document nacional d'identitat/passaport número . .  
EXPOSE:  
Que, assabentat/ada de la convocatòria per a cobrir en propietat una plaça vacant en la plantilla de personal, d'auxiliar administratiu, escala d'administració general, subescala auxiliar, i atés que complisc els requisits de:  
a) Tenir la nacionalitat espanyola o la de qualsevol estat membre de la Unió Europea; ser cònjuge, descendent o descendent del cònjuge d'espanyol o d'un nacional de qualsevol estat de la Unió Europea, sempre que estos descendents siguen menors de 21 anys o majors que visquen a costa dels seus pares, o bé, pertànyer a algun país amb què la Unió Europea tinga firmat algun tractat, ratificat per Espanya, sobre la lliure circulació de treballadors.  
b) Estar en possessió dels títols acadèmics que s'indiquen en l'annex  
c) Ser major de 18 anys  
d) No patir cap malaltia ni defecte físic que impedisquen el desenvolupament de les corresponents funcions.  
e) No haver sigut separat per mitjà d'un expedient disciplinari del servei de l'Estat, comunitats autònomes o de les entitats locals, ni estar inhabilitat per a l'exercici de les funcions públiques.  
f) Comprometre's a prestar el preceptiu jurament o promesa.  
SOL·LICITE:  
Ser admés/a a les proves selectives a què es refereix la present instància, a la qual adjunte el justificant d'haver ingressat els drets d'examen. Així mateix, declare que són certes les dades que hi he consignat, i que complisc tots els requisits exigits, comprometent-me a provar documentalment totes les dades que figuren en esta sol·licitud.  
., .. d . de 2006  
Firma  
Contra la present resolució, que posa fi a la via administrativa, es podrà interposar potestativament un recurs de reposició davant de l'Alcaldia, en el termini d'un mes; o bé directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, ambdós terminis comptadors des de l'endemà de la publicació del present edicte; sense perjudici que se n'interpose, si pertoca, qualsevol altre que s'estime procedent.  
Castellnovo, 24 de juliol de 2006.. L'alcalde: Manuel Fdo. López Gil.